Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 243/13/7707	Prešov, 26.9.2014
EEČ : 2-58-623-2014

U Z N E S E N I E

Trestná vec:	obvinená XXXXX  
Prečin:	Subvenčný podvod podľa § 225 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.8.2013, spisová značka 1 Pv 243/13/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že v mesiacoch jún, júl, november a december 2010 v Prešove v plnej výške preberala priznanú dávku v hmotnej núdzi poskytovanú Úradom práce, sociálnych veci a rodiny XXXXX a to aj napriek tomu, že ako jej, tak aj jej manželovi XXXXX v mesiacoch jún, júl, november a december 2010 bolo Sociálnou poisťovňou a.s. pobočka XXXXX taktiež vyplatené aj ošetrovné v celkovej výške 605,20 €, pričom v rozpore so zákonom č. 599/2003 Z. z. o pomoci v hmotnej núdzi si nesplnila povinnosť ohlásiť zmeny o všetkých skutočnostiach rozhodujúcich na trvanie nároku na dávku v hmotnej núdzi a na jej výplatu v zmysle uvedeného zákona, čím takto svojím konaním spôsobila Úradu práce, sociálnych veci a rodiny XXXXX škodu v celkovej výške  622,05 €, 

Uznesením prokurátora Okresnej prokuratúry XXXXX zo dňa 2.8.2013, spisová značka 1 Pv 243/13/7707, bola určená obvinenej skúšobná doba v trvaní 12 mesiacov.
Odôvodnenie:
Proti obv. XXXXX bolo trestné stíhanie pre skutok právne kvalifikovaný ako prečin subvenčného podvodu podľa § 225 ods. 1 Tr. zákona podmienečne zastavené podľa § 216 ods. 1 Tr. poriadku uznesením sp. zn. 1 Pv 243/13-7 zo d¨ľa 27. mája 2013 a bola určená skúšobná doba v trvaní 12 mesiacov, ktorá začala plynúť právoplatnosťou tohto uznesenia a uplynula 8. júna 2014. 
	Po uplynutí skúšobnej doby boli probačným a mediačným úradníkom Okresného súdu  XXXXX vyžiadané správy o povesti obvinenej osoby z miesta bydliska, obvodného úradu a príslušného OO PZ a bol aktualizovaný odpis registra trestov. Z týchto materiálov bolo zistené, že obvinená osoba viedla v skúšobnej dobe riadny život a nedopustila sa žiadneho protiprávneho konania. Poškodená strana potvrdila, že obvinená osoba splnila povinnosť uloženú uznesením o podmienečnom zastavení trestného stíhania a spôsobenú škodu uhradila. 
	Preto bolo potrebné rozhodnúť o tom, že sa obv. XXXXX osvedčila v skúšobnej dobe podmienečného zastavenia trestného stíhania, uloženej hore uvedeným uznesením.
	Právoplatnosťou uznesenie o tom, že obvinená osoba sa osvedčila, nastávajú účinky zastavenia trestného stíhania podľa § 9 ods. 1 písm. e) Tr. poriadku.

                                                                                                         XXXXX
                                                                                                               prokurátor

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Čerevka
prokurátor